NaiveNeuron/SloPal huggingface dataset:
Lipšic, Daniel, poslanec NR SR (2015-04-17):
Pán poslanec Blaha, ja si myslím, že, v dobrom, počúvať vás 40 minút, tak to podľa mňa hraničí s ohrozením duševného zdravia. Obdivujem kolegov z opozície, ktorí to vydržali. Pár poznámok a potom ja budem mať aj vystúpenie. Samozrejme peniaze, ktoré zoberiete z bánk, sú peniaze ľudí. Odvod, ktorý urobíte, mohol byť minutý na čokoľvek iné, napríklad na detskú onkológiu, napríklad. Ale dáte to na vyrovnanie záväzkov Širokého. Ako je možné, pán poslanec Blaha, že za vašich vlád zisky bánk stúpajú? Ako je možné, že za vašich vlád do roku 2012 dramaticky stúpol počet úverov na Cyprus? Tretina úverového portfólia, budem o tom ešte hovoriť, za vašich vlád je na Cypre. To by Che Guevara kukal, keby tu bol. Problém Váhostavu je, že ide o podvodnú reštrukturalizáciu. Podvodnú. Váhostav má vyššie aktíva. Problém nie je v samotnom zákone, lebo ak by bol, tak by ste usvedčili samých seba z nekompetentnosti, lebo ste voči zákonu nikdy nevystúpili, ani keď bol po roku 2005, nikdy, nikdy. Dokonca si pozrite, ešte zaňho hlasovali aj komunisti v roku 2005, pozrite si. Ústavnou väčšinou prešiel. A by ste ho zmenili za sedem rokov, neurobili ste nič. Ste nekompetentní? Nečítali ste ho? Problém je, že je podvodný, že reštrukturalizácia Váhostavu je v rozpore so zákonom urobená. Pretože aktíva má Váhostav vyššie. Posledná otázka ale je, kde je Juraj Široký? Prečo nie je Juraj Široký už zatknutý? Ako je to možné? Máte v rukách políciu, prokuratúru, sú to vaši nominanti. Čo sa zbavujete zodpovednosti? My sme zatýkali skorumpovaných ľudí, zločinecké skupiny. Som sa netváril jak Jelimánek. Vy sa tvárite. Nič sa nedeje. Nič.
Bugár, Béla, podpredseda NR SR (2016-10-25):
Prezentujme sa a hlasujme. (Hlasovanie.) Prítomných 140 poslancov, za 97, proti 21, 22 sa zdržalo hlasovania. Sme v treťom čítaní . Otváram rozpravu a pýtam sa, či sa hlási niekto. Nie je tomu tak. Vyhlasujem rozpravu za skončenú. Pán spravodajca.
Veslárová, Veronika, poslankyňa NR SR (2024-05-03):
Ďakujem veľmi pekne za slovo. Ja mám faktickú poznámku v podobnom duchu ako kolegyňa Simona Petrík. Teda určite podporujeme tento návrh v rámci Progresívneho Slovenska, aj ho vítame, pretože je nevyhnutné, aby boli ľudia čo najviac v domácom prostredí, aby neboli v ústavnej starostlivosti. O tom hovorí teda aj Európska únia, ktorá hlása deinštitucionalizáciu. Ale tiež by ma zaujímalo, akým spôsobom bude zabezpečená tá opatera pre ľudí, pokiaľ budú tí opatrovatelia pracovať. Ďakujem.
T. Cabaj, podpredseda NR SR: (2009-06-17):
Ako som už avizoval, spravodajkyňou je pani poslankyňa Košútová. Nech sa páči, máte slovo.
Jurinová, Erika, podpredsedníčka NR SR (2013-10-23):
Tak prosím teda kolegov, aby naozaj reagovali na vystúpenie predrečníka. Nech sa páči, pán poslanec Číž.
Danko, Andrej, predseda NR SR (2020-02-21):
Prerušujem rokovanie o tomto bode programu. Vážené panie poslankyne, vážení páni poslanci, návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa a o zmene a doplnení zákona č. 461/2003 Z. z. o sociálnom poistení v znení neskorších predpisov . Návrh vlády je pod tlačou 1840. Prosím ministra práce, sociálnych vecí a rodiny Slovenskej republiky Jána Richtera, aby návrh vlády odôvodnil.
P. Hrušovský, predseda NR SR: (2004-01-20):
(Hlasovanie.) 146 prítomných, 45 za, 55 proti, 43 sa zdržalo, 3 nehlasovali. Návrh pána poslanca Čaploviča sme neschválili. Budeme hlasovať verejne, nech sa páči, pán poslanec Mikloško, uveďte návrh uznesenia k návrhu na uzavretie Dohody medzi Slovenskou republikou a registrovanými cirkvami a náboženskými spoločnosťami o náboženskej výchove a vzdelávaní, ktorú prerokúvame ako tlač 543.
Sulík, Richard, predseda NR SR (2011-02-02):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem rozpravu za skončenú. Chce zaujať stanovisko navrhovateľ? Počkáme, kým dodiskutuje pán navrhovateľ s pánom poslancom, a potom by nám mohol odpovedať, či chce zaujať stanovisko. (Reakcia navrhovateľa.) Nie. Pán spravodajca? (Reakcia spravodajcu.) Nie. Prerušujem rokovanie o tomto bode programu. Panie poslankyne, páni poslanci na ďalšie body nám chýbajú navrhovatelia, vyhlasujem teraz prestávku do 11.30 hodiny. O 11.30 hodine budeme hlasovať o prerokovaných bodoch a potom budeme pokračovať o 14.00 hodine bodmi, ktoré sme dnes preskočili, takto: najprv bodom, kde budeme hlasovať, teraz o tom skrátenom legislatívnom konaní, to je bod č. 10, a potom bodmi, kde je navrhovateľ pán podpredseda vlády Rudolf Chmel, 11 a 12, a potom ďalej podľa poradia. Zatiaľ vám ďakujem. O 11.30 hodine budeme hlasovať. Keďže teraz je dlhšia prestávka, prosím vás, buďte potom na 11.30 hodinu presní. Ďakujem vám. (Prestávka.) (Po prestávke.) Vážené poslankyne, vážení poslanci, poprosím vás dostaviť sa do rokovacej sály, o tri minúty začíname s hlasovaním. Ďakujem. (Krátka prestávka.) (Po prestávke.)
P. Paška, predseda NR SR: (2009-09-08):
(Hlasovanie.) 139 prítomných, 83 za, 1 proti, 55 sa zdržalo. Návrh sme postúpili do druhého čítania.
A. Belousovová, podpredsedníčka NR SR: (2008-05-15):
Prerušujem rokovanie o tomto bode programu. Teraz pristúpime k rokovaniu o správe o výsledkoch kontrolnej činnosti Najvyššieho kontrolného úradu Slovenskej republiky za rok 2007 . Správu ste dostali ako tlač 583 a spoločnú správu výborov ako tlač 583a. Prosím znovu predsedu Najvyššieho kontrolného úradu pána Jána Jasovského, aby túto správu uviedol. Nech sa páči, pán predseda.
Ľ. Micheľ, poslanec: (2007-06-20):
A čo sa týka boja proti dopingu, zákon o športe, sme si to povedali, má byť normatívny a stručný. Keď som sa rozprával aj s pánom Galisom, povedal, že návrh zákona o športe v Čechách má 4 strany. Tak preto sme sa snažili dať doping ako samostatnú tému, pretože je to tak široká téma, ktorá je zrelá na vlastnú, povedal by som, právnu úpravu.
Baláž, Radovan, poslanec NR SR (2018-05-16):
Pán predsedajúci, dajte, prosím, hlasovať o tom, že Národná rada sa uzniesla prerokovať predložený návrh zákona v druhom čítaní.
Fecko, Martin, poslanec NR SR (2023-02-17):
Áno, takže ja poviem iba na tú prvú, že vy ste pove... ja som povedal, že ľudia sú vlastníkmi, vy ste povedali – štát. A štát je kto? To je budova? To je stolička? To je stôl? Veď to sme my, čo tu žijeme v Slovenskej republike. To znamená, že (povedané so smiechom) predsa stolička nebude sa starať o zver, však to je (povedané so smiechom), viete ako, no, viete ako (reakcie z pléna), takže asi tak... (Prerušenie vystúpenia predsedajúcim.)
Figeľ, Ján, podpredseda NR SR (2012-10-19):
Ďakujem pekne. Ďalším rečníkom prihláseným do rozpravy za klub je pán poslanec Igor Matovič, nech sa páči.
Beluský, Martin, poslanec NR SR (2021-11-09):
Pán predseda, chcem upozorniť podľa § 32 ods. 4 druhá veta: Do rokovacej sály je zakázané nosiť materiály propagujúce politickú stranu alebo politické hnutie, alebo šíriace reklamu. Voči osobe, ktorá poruší niektoré z týchto zákazov, predsedajúci postupuje podľa odseku 2. Na stole sa objavili materiály propagujúce Progresívne Slovensko. Ďakujem.
Jurinová, Erika, podpredsedníčka NR SR (2014-12-03):
Ďakujem, pán spravodajca. Otváram rozpravu o tomto bode programu. Do rozpravy som nedostala žiadnu písomnú prihlášku. Pýtam sa, kto sa chce prihlásiť do rozpravy ústne. Prihlásený je jeden pán poslanec. Uzatváram možnosť prihlášok do rozpravy a dávam zároveň slovo jedinému prihlásenému pánovi poslancovi Júliusovi Brockovi.
Hrnčiar, Andrej, podpredseda NR SR (2017-12-13):
Vážené panie poslankyne, vážení páni poslanci, pokračujeme v popoludňajšom rokovaní desiateho dňa 23. schôdze Národnej rady Slovenskej republiky. Najskôr prosím povereného overovateľa poslanca Stanislava Kmeca, aby oznámil výsledok tajného hlasovania o návrhu na voľbu kandidátov na člena Regulačnej rady (tlač 795).
Jurinová, Erika, podpredsedníčka NR SR (2012-10-25):
Ďakujem, pán poslanec. Na vaše vystúpenie registrujem dve faktické poznámky. Ukončujem možnosť prihlásiť sa. Nech sa páči, pán poslanec Chren.
P. Hrušovský, predseda NR SR: (2005-10-28):
(Hlasovanie.) 120 prítomných, 46 za, 48 proti, 25 sa zdržalo, 1 nehlasoval. Námietku sme neschválili. Pristúpime teda k hlasovaniu v poradí o treťom podanom pozmeňujúcom návrhu pána poslanca Šulaja. Prezentujme sa a hlasujme. K ustanoveniu § 20. (Hlasovanie.) 123 prítomných, 120 za, 1sa zdržal, 2 nehlasovali. Návrh sme schválili. V. Horák, poslanec: Teraz  budeme hlasovať o pozmeňujúcom návrhu číslo 4, ktorý dáva nové znenie § 19 ods. 3 písm. k) bod 2.
Muňko, Dušan, poslanec NR SR (2021-11-23):
Pán poslanec, ja nebudem, ja nepôjdem do hĺbky, pretože tu už bolo dosť povedané. Nakoniec to povedala aj pani prezidentka svojím vyjadrením. Ja si len chcem vyprosiť, že ja netliacham. Ak máte niekoho, som tu pomerne dlho, moje vystúpenia vždycky boli vecné a korektné. To svedčí o vašej úrovni, a to nielen pri tomto, aj pri iných veciach. Zvažujte slová. Nakoniec nikto tu neni večný. Budeme za chvíľočku možno, budete prekvapený, bol by som rád, keby ste sa správali voči kolegom, ktorí sú voči vám slušní, aj vy tak. Pretože len to napätie, ktoré je, a to správanie svedčí o úrovni. Ja sa nebudem vracať k veciam, ktoré tu už povedali ostatní poslanci. Každá minca, hovorím, má dve strany. Jak sa do hory volá, tak sa z hory ozýva. Počítajte s tým!
Gyimesi, Juraj, poslanec NR SR (2020-12-08):
Mišo, povedal si to úplne trefne a povedal si vlastne všetko to, čo som ja chcel vyzdvihnúť v rámci celej tejto debaty. A to nie je len ten fakt, že sa predkladá tu zákon, ktorý fakt pomôže týmto mamičkám, ale že sa predkladá niečo, čo v tejto hnusnej situácii, v akej sa nachádza celý svet, vie možno trošku odkloniť túto debatu od všetkých týchto hejtov, od opľúvania, od otrepávania nám o hlavu všetkého možného a upriamiť ju na tú debatu na to, že sme tu fakt pre týchto ľudí. A ja rovnako túžobne ako ty očakávam tú vakcínu a rovnako túžobne očakávam, že táto vakcína konečne zlomí tejto pandémii krk a že sa budeme môcť všetci venovať tomu, kvôli čomu sme tu prišli. A tento zákon nech je takou prvou lastovičkou pred celým kŕdľom takýchto podobných zákonov, ktorý tu príde. A tak ako to býva zvykom, veľmi pekne ti ďakujem za tento zákon.
Hrnčiar, Andrej, podpredseda NR SR (2018-10-17):
Pán poslanec Janckulík.
J. Blanár, poslanec: (2004-12-02):
Mňa len trápi jedna vec, že pri veľkej snahe, ktorá bola na strane ministerstva, priniesť do toho kvalitatívnu zmenu, sa tam dostali veci, ktoré práve toto znegovali, pretože tým ten zákon nie je takto prijateľný. My si nezakrývame oči pred tými štatistickými údajmi, keď sa o nich dá tiež diskutovať, že tá kvalita nie je dobrá a, samozrejme, vieme, že ju treba zlepšiť. Ale také úpravy, ako – ešte tu nebolo povedané – je napríklad, že do registra autoškôl sa môže dostať iba tá autoškola, kde je splnená odborná spôsobilosť, kde je podmienka vysokoškolské vzdelanie prvého stupňa a potom tie odborné vzdelania, ale zároveň inštruktorské oprávnenie už nemôže získať ten, čo má vysokoškolské vzdelanie, alebo presnejšie, nie je to tam tak jasne napísané. Čo je pri dobrej snahe naozaj trošku čudné. Prečo by ten, ktorý dnes je povedzme učiteľom a nemá toto technické vzdelanie, ktoré, napokon nemyslím si, že je veľmi nutné, aby bolo pri tomto, lebo dnes už asi ťažko niekto bude vedieť opraviť motorové vozidlo, tak ako to bolo voľakedy, pretože dnes už je to úplne v inej pozícii. Dnes je to predovšetkým o vzdelaní, o výučbe. A prečo by ten vysokoškolský pedagóg, ktorý povedzme z dôvodu recesie alebo jednoducho, že nemôže prežiť z tých platov, ktoré sú v školstve, nemohol mať autoškolu? A toto mu to jednoducho neumožňuje. Čiže nezakrývame si oči pred tým problémom, že tá kvalita tam nie je, ale myslíme si, že by bolo úplne ideálne, keby sa to vrátilo. Bude dostatočný priestor, aby tá vyhláška bola v tej podobe, aby sme vedeli, o čom to je, a potom to prebrali v Národnej rade. Ďakujem pekne za pozornosť.
Rajtár, Jozef, poslanec NR SR (2017-05-17):
Ďakujem za slovo. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. V prípade, že zákon bude posunutý do druhého čítania, v súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona a tiež sa chcem prihlásiť do rozpravy. Ďakujem.
Petrák, Ľubomír, poslanec NR SR (2017-06-13):
Ďakujem za slovo, pán podpredseda. Dovoľte mi, aby som predložil informáciu Výboru Národnej rady pre vzdelávanie, vedu, mládež a šport o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony, tlač 610. Predseda Národnej rady Slovenskej republiky rozhodnutím z 8. júna 2017 č. 630 pridelil návrh vlády na skrátené legislatívne konanie, tlač 610, na prerokovanie výboru pre vzdelávanie, vedu, mládež a šport v termíne do 13. júna 2017. Výbor pre vzdelávanie, vedu, mládež a šport prerokoval predložený vládny návrh, teda návrh vlády na skrátené legislatívne konanie na svojej 24. schôdzi a uznesením z 13. júna 2017 č. 99 odporúča Národnej rade Slovenskej republiky schváliť návrh vlády na skrátené legislatívne konanie. Skončil som, pán predsedajúci.
B. Bugár, podpredseda NR SR: (2004-06-29):
I. Hamarčák, poslanec: Budeme hlasovať o návrhu uznesenia Národnej rady Slovenskej republiky k analýze dopadu nelegálneho trhu s tabakom, tabakovými výrobkami, liehom a liehovinami s tým, že Národná rada berie na správu vedomie.
Jurinová, Erika, podpredsedníčka NR SR (2015-01-29):
Ďakujem, pán poslanec. Na vaše vystúpenie chce reagovať šesť poslancov. Uzatváram možnosť prihlásiť sa faktickou. Nech sa páči, pán poslanec Viskupič.
Pellegrini, Peter, predseda NR SR (2024-02-08):
Prezentujme sa a hlasujme o bode 197 druhého pozmeňujúceho návrhu pána poslanca Galka. (Hlasovanie.) Prítomných 130, za 16, proti 77, zdržalo sa 36, nehlasoval 1. Tento bod sme neschválili.
Hort, Milan, podpredseda NR SR (2010-10-15):
Pán poslanec Dušan Čaplovič, nech sa páči.
B. Bugár, podpredseda NR SR: (2004-01-23):
Ďakujem aj pánovi ministrovi, aj pánovi spravodajcovi. Teraz nasleduje prvé čítanie o vládnom návrhu zákona o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov (tlač 481). Návrh na jeho pridelenie na prerokovanie výborom máte pod č. 493. Prosím teraz pána ministra pôdohospodárstva Slovenskej republiky Simona Zsolta, aby návrh zákona uviedol. Nech sa páči.
Hreha, Štefan, poslanec NR SR (2015-06-23):
Ďakujem pekne. V rozprave vystúpili dvaja páni poslanci, neboli podané žiadne pozmeňujúce návrhy. Prosím, pán predseda, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hrnčiar, Andrej, podpredseda NR SR (2018-12-04):
Otváram rozpravu. Do rozpravy som nedostal žiadnu písomnú prihlášku. Chce sa prihlásiť niekto do rozpravy ústne? Nie je tomu tak. Prerušujem rokovanie o tomto bode programu. V rokovaní pokračujeme ďalším bodom programu, ktorým je návrh Súhrnnej výročnej správy Slovenskej republiky za rok 2017 . Návrh je uverejnený ako tlač 1203 a spoločná správa výborov má tlač 1203a. Nech sa páči, pán podpredseda vlády, váš posledný bod. Znova. (Povedané so smiechom.)
Bugár, Béla, podpredseda NR SR (2016-06-21):
Takže vyhlasujem rozpravu o tomto bode programu za skončenú. Chcem sa opýtať pána navrhovateľa, či chce zaujať stanovisko k rozprave. Nech sa páči.
Grendel, Gábor, podpredseda NR SR (2021-06-18):
Prezentujme sa a hlasujme. (Hlasovanie.) Prítomných 119 poslancov, za 91, proti nikto, zdržalo sa 27, nehlasoval 1. Konštatujem, že sme schválili vládny návrh novely živnostenského zákona. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008, tlač 193. Prosím spoločného spravodajcu z výboru pre obranu a bezpečnosť pána poslanca Marcela Mihalika, aby hlasovanie uviedol. (Hlasovanie o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008 , tlač 193.)
Hazucha, Ivan, poslanec NR SR (2024-02-16):
Ďakujem pekne. Pre mňa je táto téma dosť citlivá, tak by som sa rád opýtal pána poslanca, keďže mi to nie je celkom jasné a aj v médiách bolo už o tom veľa popísané, či sa hovorí alebo či teraz hovoril vo svojom vystúpení len o ženách, ktoré so súhlasom so sterilizáciou prijali finančnú odmenu, alebo existujú aj ženy, ktoré boli sterilizované bez toho, aby vlastne prijali nejakú odmenu, a naozaj že súhlas bol podpísaný až, až po zákroku. Lebo naozaj to nemám odkiaľ vedieť. A či boli vlastne sterilizované aj také ženy, ktoré ešte nerodili, alebo už mali niekoľko detí. Až máte také informácie. Ďakujem pekne.
Laurenčík, Milan, podpredseda NR SR (2020-09-18):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Milan Potocký.
Vaľová, Jana, poslankyňa NR SR (2016-09-07):
Ďakujem veľmi pekne. Začnem od; za všetky reakcie. Začnem od poslednej rečníčky. Ja si myslím, že sú to ľudia s minimálnym príjmom, ale sú to mnohí ľudia, ktorí dávali ako podnikatelia, ich je 80 %, dávali minimálne odvody do poisťovní a my sa im všetci teraz skladáme na minimálny dôchodok. Treba to jasne pomenovať. Jasne to treba pomenovať. Takže sa, a povedala som, že sa to valorizuje a valorizuje sa to zhruba mesačne 30 eur. Je to oveľa viac, ako by sa to valorizovalo raz ročne. Na pani kolegyňu, neviem, aké to má meno, na pani kolegyňu... (Prerušenie vystúpenia predsedajúcou.)
Glváč, Martin, podpredseda NR SR (2018-05-24):
Vážené pani poslankyne, vážení páni poslanci, pokračujeme v popoludňajšom rokovaní 32. schôdze Národnej rady Slovenskej republiky v prerušenej rozprave o návrhu na vyslovenie nedôvery podpredsedníčke vlády a ministerke pôdohospodárstva a rozvoja vidieka Gabriele Matečnej (tlač 987). Pani navrhovateľka je na svojom mieste, pán spravodajca takisto. S faktickými poznámkami sú na dopoludňajšie vystúpenie poslanca Pčolinského prihlásení traja poslanci. Prvý, pán poslanec Bernaťák, nech sa páči.
Paška, Pavol, predseda NR SR (2013-06-19):
(Hlasovanie.) 141 prítomných, 60 za, 79 proti, 1 sa zdržal, 1 nehlasoval. Návrh sme neschválili.
Grendel, Gábor, poslanec NR SR (2024-09-13):
Účes máme rovnaký s pánom poslancom Gröhlingom, ale ináč sme z rôznych klubov a strán. Takže ďakujem pekne za slovo, pán predsedajúci. Dámy a páni, kým bude strana Sloboda a Solidarita navrhovať za predsedníčku výboru pre kontrolu SIS Máriu Kolíkovú, náš poslanecký klub bude za ňu hlasovať. A mali by ste tak urobiť aj vy, dámy a páni z vládnej koalície, vysvetlím vám dôvody, ktoré nás vedú k tomu, že budeme za ňu hlasovať. Po prvé, výbor pre kontrolu činnosti SIS má riadiť predseda, ktorého nominuje opozícia. Ak budete v opozícii niekedy vy, toto právo bude patriť vám. Po druhé, opozičné strany PS, hnutie SLOVENSKO, KDH a SaS sa na začiatku volebného obdobia dohodli, že na čelo výboru pre kontrolu SIS bude mať právo nominovať svojho poslanca strana SaS. Po tretie, strana SaS sa rozhodla, že za predsedníčku výboru pre kontrolu SIS bude nominovať bývalú ministerku spravodlivosti Máriu Kolíkovú. Na začiatku volebného obdobia bola na základe týchto dohôd zvolená a odvtedy neurobila nič nezákonné alebo nemorálne, kvôli čomu by mala byť vymenená. Vy ste ju v júni napriek tomu odvolali, podľa mňa účelovo. Mária Kolíková nič nespáchala, nepredstavuje žiadne bezpečnostné riziko a jediným dôvodom, prečo ste ju odvolali, je, že vám prekáža štýl, akým tento výbor vedie. Nemáte na ňu trpezlivosť. Tak to je. Lenže na odvolanie je to trochu málo, nemyslíte? Odkedy ste ju pred tromi mesiacmi odvolali, odvtedy je výbor pre kontrolu SIS paralyzovaný. Nemá ho kto zvolať, nemá kto jeho rokovania otvoriť, nemá kto jeho rokovania viesť. Dámy a páni z vládnej koalície, zíďte z kratšej cesty, rešpektujte právo opozície a pridajte hlasy na znovuzvolenie Márie Kolíkovej za predsedníčku výboru pre kontrolu SIS! Nikoho iného z opozície nepresvedčíte, aby ju na čele kontrolného výboru nahradil. Po prvé preto, lebo sa to jednoducho medzi politickými partnermi nerobí, a po druhé preto, lebo nikto s triezvym úsudkom vám neuverí, že tak ako účelovo ste odvolali ju, tak to urobíte s kýmkoľvek iným, ak si zmyslíte, že sa vám jeho štýl rovnako nepáči. Na tejto schôdzi, samozrejme, máte aj druhú možnosť, ako tento výbor odblokovať, máme tu návrh od poslancov HLAS-u, aby sa predsedom kontrolného výboru pre kontrolu činnosti SIS, aby do čela tohto výboru bol zvolený Samuel Migaľ, čo je poslanec strany HLAS, čo by znamenalo, že tajnú službu a riaditeľa, nominanta vládnej koalície, bude kontrolovať predseda výboru takisto z vládnej koalície. Takto kontrola tajných služieb nevyzerá. Samozrejme, vy máte moc, máte väčšinu, môžete zvoliť za predsedu kohokoľvek uznáte za vhodné, aj Samuela Migaľa, aby ste výbor sfunkčnili. Technicky problém vyriešite, ale morálne určite nie. Takže ešte raz. Zíďte z kratšej cesty, rešpektujte právo opozície a pridajte hlasy na znovuzvolenie Márie Kolíkovej! To je jediné politicky korektné riešenie tejto situácie. Ďakujem.
Pellegrini, Peter, predseda NR SR (2024-01-09):
Pán poslanec Pročko.
Zmajkovičová, Renáta, podpredsedníčka NR SR (2012-08-06):
Pán poslanec Jasaň.
Hrnčiar, Andrej, podpredseda NR SR (2019-04-04):
Ďakujem. Otázka č. 2 pána poslanca Ondreja Dostála, ktorý tu nie je. Takže pán poslanec Gábor Grendel, otázka č. 3: „Váš koaličný partner o vás vyhlásil: ″Stal sa predsedom vlády zhodou náhod. Jeho osobný názor nemá žiadnu politickú relevanciu.″ Súhlasíte s takouto charakteristikou svojich výrokov?“
P. Paška, predseda NR SR: (2007-09-20):
(Hlasovanie.) 137 prítomných, všetci boli za. Konštatujem, že sme uvedené body zo spoločnej správy schválili.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 131 poslancov, za 129, zdržal sa 1, nehlasoval 1. Konštatujem, že sme tento návrh schválili. Teraz dávam slovo spravodajkyni, ktorú určil navrhnutý gestorský výbor pre sociálne veci pani poslankyne Márie Šofranko, aby uviedla hlasovanie o bode 51 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení zákon č. 383/2013 Z. z. o príspevku pri narodení dieťaťa (tlač 929). Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov , tlač 929.)
P. Paška, predseda NR SR: (2010-03-10):
(Hlasovanie.) 132 prítomných, 55 za, 65 proti, 12 sa zdržalo. Tieto návrhy sme neschválili.
Bublavý, Dušan, poslanec NR SR (2011-04-01):
Ďakujem za slovo. Vážený pán kolega, žiaľbohu, musím reagovať negatívne na vašu rozpravu z hľadiska toho, že ste povedal, že je to zlý zákon. Ako môžete podporiť zlý zákon, čo myslíte, že príde zázrak a v tom druhom čítaní bude celý prerobený? Keď je niečo zlé, tak je zlé. Spomínali ste tu rómske komunity, ja s týmito rómskymi komunitami sa stretávam dennodenne a riešim túto situáciu. A, žiaľbohu, tento zákon im nahráva, lebo ja za deväť rokov pôsobenia v samospráve sa snažím týchto rómskych spoluobčanov od malého malinka v škôlke učiť držať príbor, lebo to nevedia, učíme ich chodiť do školy, aby sa učili slovenčinu. A, žiaľbohu, tento zákon im ponúka to, že sa ani po slovensky nemusia učiť, že stačí im štandardizovaná rómčina, ktorej ani oni sami nerozumejú, lebo moji Rómovia sa nedohovoria s Rómami z východného Slovenska. A tuná, čo rokovanie, to rokovanie v Národnej rade, sa hádžu polená samospráve pod nohy. A tento zákon, to by som povedal, že to je čerešnička, lebo to už nie je ani poleno, ale to je strom. Lebo viete si predstaviť s úradom práce, keď podpisujeme zmluvy a ktoré by mali byť v rómčine, to som sám zvedavý, kto pripraví takéto zmluvy, a som zvedavý sám, ktorý starosta alebo aj ten Róm im porozumie. Včera som zaznamenal, že tu bolo doporučované psychologické vyšetrenie jednému nášmu kolegovi, ktorý je psychológ. Ja doporučujem na toto vyšetrenie cez víkend ísť celej vládnej koalícii, možnože tento zákon potom stiahnu. Ďakujem veľmi pekne.
Drábiková, Lucia, poslankyňa NR SR (2021-10-07):
Pán predsedajúci, dajte, prosím, hlasovať o piatom pozmeňujúcom návrhu poslanca Lukáša Kyselicu.
Paška, Pavol, predseda NR SR (2014-02-04):
Pán poslanec vaša reakcia.
Zmajkovičová, Renáta, podpredsedníčka NR SR (2013-06-18):
Ďakujem, pán minister. Pán spravodajca, chcete zaujať stanovisko? Nie. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení zákona č. 547/2011 Z. z. a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. Vládny návrh zákona je pod tlačou 462, spoločná správa výborov má tlač 462a. Opäť poprosím pána ministra financií Petra Kažimíra, aby vládny návrh zákona odôvodnil. Nech sa páči.
Hort, Milan, podpredseda NR SR (2010-10-13):
Pán poslanec Juraj Blanár.
Jarjabek, Dušan, poslanec NR SR (2010-08-04):
Pán predseda, ďakujem za slovo. Dámy a páni, vypočuli sme si práve pána Mikloša, to znamená, vypočuli sme si prejav pána premiéra vlády Slovenskej republiky, lebo ja to tak vnímam, je mi to ľúto, pani premiérka, ale je to tak. Mám k dispozícii list ministrovi kultúry zo dňa 30. júla 2010, kde minister Mikloš na jednej strane hovorí o transferi pre Slovenskú televíziu vo výške 56 mil. eur každoročne v rámci volebného obdobia, to znamená, to je úroveň finančná na úrovni roku 1997. Okrem toho píše: „Súčasne vás žiadam o vykonanie legislatívnych úprav, ktoré by zabezpečili financovanie STV a SRo tak, aby poplatky za služby verejnosti poskytované STV a SRo neboli vyberané, ale boli nahradené iba transferom zo štátneho rozpočtu v uvedených limitoch. Z tohto dôvodu predpokladajme zrušenie výberu poplatkov za služby... Zároveň vás žiadam o predloženie návrhu rozpočtu kapitoly v súlade s Príručkou na zostavovanie návrhu rozpočtu verejnej správy na roky 2011 až 2013 s dôrazom na...“ Proste je tu jasné úkolovanie ministerstva kultúry. Neviem, či o tom viete, pani premiérka. A z tohto je úplne jasne vidieť, kam sa v budúcom období bez toho, aby parlament prijal v tejto chvíli čo i len jediný návrh zákona, má uberať verejnoprávna Slovenská televízia, verejnoprávny Slovenský rozhlas a Tlačová agentúra Slovenskej republiky. Čiže je tu jedna veta na úvahu, kto je vlastne premiérom tejto vlády a hovorcom. Ďakujem za vypočutie. (Potlesk.)
Gröhling, Branislav, poslanec NR SR (2018-10-18):
Ak môžem, dve veci. Ja by som veľmi rád diskutoval o tomto návrhu, ale asi je to zbytočné. Ale ty si rozprával o tom, že budú roztrúsené nejaké vedomosti alebo niečo podobné, že sa to nebude dať zosumarizovať. Stále to ministerstvo bude schvaľovať ten obsah. Takže sa nemusíš báť absolútne ničoho. A tam nejde o to, že akým spôsobom to naučia. Tam ide o ten výsledok. My vieme, že vždy, ja si teraz vymyslím, že v prvom ročníku budú musieť vedieť abecedu. Ale nestarajme sa o to, že akým spôsobom ich naučia tú abecedu, keď máme niekoľko učebníc, máme rôzne deti, ktoré sa môžu používať. To je jeden fakt. Druhý fakt, ktorý stále argumentujete, je ekonomický. Tie ceny učebníc pôjdu dole, pretože tie vydavateľstvá sa budú predbiehať pred tým, aby dodali. Presne takto to funguje už dva roky v Čechách. Tam začínali niekde na 4 eurách z jednej učebnici a teraz je to asi 2 eurá 10, v prepočte na eurá, a ešte k tomu teraz pridávajú digitálne verzie reálne, aby ich mohli používať aj iní. Takže nieže sa im rozbieha otvorený trh s učebnicami v tlačenej verzii, ale ešte začali používať aj digitálnu verziu, čím budú potom odstraňovať jednotlivé veci. A reálne súťažia ako nejaký systém obchodov s potravinami, že sa predbiehajú medzi sebou, že čo viacej dajú. A ešte zabezpečíme aj tú distribúciu, takže to nebudeme musieť z Bratislavy, a tam ušetríme tie peniaze, o ktorých stále rozprávame. A mohli by sme veľmi veľa ďalších a ďalších vecí hovoriť o tom. Ale keď viac ako 20 krajín reálne funguje týmto systémom a my stále tu máme iba centrálne objednávanie učebníc, ktoré nám ešte k tomu aj nefunguje, a nechcete prijať čokoľvek iné, čo nemusí byť celoplošne na celé Slovensko, ale poďme to pilotovať na jeden kraj alebo na nejakú oblasť. Tak ja tomu už naozaj nerozumiem a potom naozaj musíme rozprávať o všetkom ostatnom, že čo za tým môže byť. Ďakujem.
Tomáš, Erik, poslanec NR SR (2017-12-08):
Ďakujem. Pán predsedajúci, kolegovia, kolegyne, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 779. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 803 z 10. novembra 2017 navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre hospodárske záležitosti, Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2020-10-20):
Pán poslanec Juraj Blanár.
Kollár, Boris, predseda NR SR (2022-02-22):
S ďalšou poznámkou vystúpi pán poslanec Žiak.
Susko, Boris, poslanec NR SR (2022-09-21):
Ďakujem pekne za slovo. Ďakujem aj za faktické poznámky. Pán poslanec Lehotský, vy ste zjavne nepochopili účel, účel a funkciu § 363. Týmto ustanovením sa nedá ukončiť trestné stíhanie. Nedá. Generálny prokurátor môže zrušiť právoplatné rozhodnutie v prípade, že bolo prijaté nezákonne, ale to ešte nie je prekážka rozhodnutej veci, v danom prípade sa môže konať ďalej a opätovne, ale zákonným spôsobom. To znamená, tu nie je možné takýmto rozhodnutím ukončiť trestné stíhanie. To je ako zavádzanie a klamanie verejnosti v tom, že tu generálny prokurátor môže svojím rozhodnutím zastaviť trestné stíhanie. On ho nemôže zastaviť. Pani poslankyňa Kolíková, viete, tie dôvody na odvolanie generálneho prokurátora, ktoré ste nadefinovali v tomto návrhu zákona, sú tak všeobecné a tak nekonkrétne, že pod to je naozaj možné stiahnuť čokoľvek. Viete, čo znamená nerešpektovanie súdnej autority? Znamená to, že budem polemizovať s názorom súdu? Znamená to, že nebudem rešpektovať súdne rozhodnutie? Alebo čo to v zásade znamená? Samozrejmé, že pokiaľ by generálny prokurátor nerešpektoval súdne rozhodnutie, tak je možné sa baviť o takomto dôvode. Ale nerešpektovanie súdnej autority ako dôvod je čo? Hej? A to isté, pokiaľ som hovoril o tom dôvode, ktorý má byť dôvodom na odvolanie generálneho prokurátora, že Národná rada nezoberie na vedomie správu generálneho prokurátora o činnosti prokuratúry, to je čo za dôvod na odvolanie generálneho prokurátora? Veď tu sa politicky dohodne, že nejaká správa sa nezoberie na vedomie alebo tu nebude dosť poslancov, ktorí budú mať hlasovať za to, aby sa vzala na vedomie, a je to dôvod na odvolanie generálneho prokurátora? Veď to je smiešne. Veď to je smiešne. Smiešny dôvod. No a pokiaľ ide o tú otázku, pán poslanec Jarjabek, že či to je účelové, pán Lehotský to... (Prerušenie vystúpenia časomerom.)
V. Veteška, podpredseda NR SR: (2004-05-20):
K. Džupa, poslanec: ... pretože poznám publikačnú činnosť terajšieho pána ministra zdravotníctva a vidím jasné rozdiely medzi tým, čo bolo v jeho publikáciách a záverečným tvarom... (Sústavný ruch v sále.)
Grendel, Gábor, podpredseda NR SR (2021-09-28):
S faktickou poznámkou pani poslankyňa Anna Záborská.
Stohlová, Tamara, poslankyňa NR SR (2024-01-08):
Ďakujem. Ja teda chcem len pripomenúť, o ktorých ľudí aj konkrétne ide, ktorí sú prepojení na súčasnú koalíciu, a ako by im táto zmena, ktorú, ktorá sa tu predkladá, pomohla. Začnem priamo pánom spravodajcom k zákonu, ktorý, neviem, či je v pléne, ale teda Tibor Gašpar je obžalovaný v kauze Očistec zo založenia zo založenia zločineckej... (Neutíchajúci ruch v sále a prerušenie vystúpenia predsedajúcim.)
Viskupič, Marián, poslanec NR SR (2022-05-10):
Ďakujem za slovo. Vážený pán predseda, dovoľte mi, prosím, aby, ako určenému spravodajcovi výboru predniesť stanovisko Výboru Národnej rady pre financie a rozpočet o výsledku prerokovania návrhu na voľbu predsedu Najvyššieho kontrolného úradu Slovenskej republiky a podpredsedu Najvyššieho kontrolného úradu Slovenskej republiky. Výbor NR SR pre financie a rozpočet ako gestorský výbor podáva Národnej rade toto stanovisko o prerokovaní návrhu na voľbu predsedu a podpredsedu Najvyššieho kontrolného úradu Slovenskej republiky. Návrh na voľbu predsedu NKÚ a podpredsedu NKÚ pridelil predseda Národnej rady rozhodnutím č. 990 z 22. marca 2022 Výboru Národnej rady Slovenskej republiky pre financie a rozpočet na prerokovanie a zaujatie stanoviska do začiatku rokovania o tomto návrhu na schôdzi Národnej rady Slovenskej republiky. Predsedovi Národnej rady boli doručené štyri návrhy na voľbu predsedu Najvyššieho kontrolného úradu Slovenskej republiky, ktoré predložili poslankyňa NR SR Mária Šofranko, ktorá navrhuje Ľubomíra Andrassyho, poslanec NR SR Tomáš Valášek, ktorý navrhuje Štefana Kišša, poslanec NR SR Matúš Šutaj Eštok za skupinu poslancov, ktorí navrhujú Róberta Suju. Kandidát JUDr. Andrej Holák, ktorý bol kandidátom za skupinu poslancov SMER – SD stiahol listom doručeným dňa 26. apríla 2022 do podateľne Kancelárie Národnej rady Slovenskej republiky svoj súhlas s kandidatúrou, stiahol listom svoj súhlas s kandidatúrou na predsedu NKÚ Slovenskej republiky. Predsedovi Národnej rady boli doručené tri návrhy na voľbu podpredsedu NKÚ, ktoré predložili poslanec NR SR Juraj Krúpa, ktorý navrhuje Jaroslava Ivanča, poslanec NR SR Peter Osuský za skupinu poslancov, ktorí navrhujú Ivana Kuhna, poslanec NR SR Matúš Šutaj Eštok za skupinu poslancov, ktorí navrhujú Martina Vojtašoviča. Výbor NR SR pre financie a rozpočet predložený návrh prerokoval na svojom zasadnutí dňa 26. apríla 2022 a prijal k nemu uznesenie č. 327. Výbor preskúmal splnenie podmienok navrhovaných kandidátov a posúdil, že predložené návrhy kandidátov obsahujú požadované náležitosti na voľbu predsedu Najvyššieho kontrolného úradu a podpredsedu Najvyššieho kontrolného úradu Slovenskej republiky. Na rokovanie výboru boli prizvaní navrhnutí kandidáti na voľbu predsedu a podpredsedu NKÚ, aby predstavili zámer svojho pôsobenia vo funkcii, a takisto aj poslanci, ktorí ich navrhli. Zároveň výbor uznesením č. 328 z 26. apríla 2022 schválil stanovisko výboru a určil ma za spravodajcu výboru. Výbor zároveň poveril, výbor ma zároveň poveril informovať Národnú radu o prerokovaní návrhu na voľbu predsedu a podpredsedu Najvyššieho kontrolného úradu vo Výbore Národnej rady Slovenskej republiky pre financie a rozpočet. Návrhy uznesení Národnej rady sú prílohou tohto stanoviska. Zároveň v prípade, že nebude podľa § 110 ods. 2 zákona o rokovacom poriadku predseda Najvyššieho kontrolného úradu alebo podpredseda Najvyššieho kontrolného úradu zvolený, navrhol, aby sa vykonala opakovaná voľba, ktorá sa uskutoční na 65. schôdzi Národnej rady a do ktorej postupujú dvaja kandidáti s najvyšším počtom hlasov. Ďakujem, pán predseda, skončil som, otvorte, prosím, rozpravu.
Pellegrini, Peter, predseda NR SR (2023-12-07):
Ja som vás nechtiac vypol, kde ste ma žiadali, aby som spustil hlasovanie. Prosím, prezentujme sa a hlasujme. Máme to teraz tak nejak, že predtým ako spustím hlasovanie, musím ja zrušiť vaše vystúpenie, aby to išlo rýchlo a urobil som to trošku skôr, ospravedlňujem sa. (Hlasovanie.) Prítomných 140 poslancov, za 77, proti 10, zdržalo sa 52, nehlasoval 1 poslanec. Konštatujem, že návrh zákona prerokujeme v druhom čítaní . Nech sa páči, ďalej.
Glváč, Martin, podpredseda NR SR (2017-03-29):
Ďakujem. Otváram rozpravu. Do rozpravy som dostal dve písomné prihlášky. Za klub SaS pán poslanec Dostál a potom ďalšia prihlásená nie za klub, ale je pani poslankyňa Renáta Kaščáková. Nech sa páči.
Richter, Ján, minister práce, sociálnych vecí a rodiny SR (2019-12-04):
Ďakujem za slovo, pán podpredseda Národnej rady. 	Vážené panie poslankyne, páni poslanci, účelom návrhu novely zákona o sociálnom poistení je zaviesť novú kategóriu dávky ošetrovné, tzv. dlhodobé ošetrovné, ktoré spolu s navrhovanou právnou úpravou inštitútu osobnej starostlivosti v prirodzenom prostredí predstavujú základné predpoklady zabezpečenia nevyhnutnej dôstojnej starostlivosti o nevyliečiteľne choré osoby v štádiu ochorenia na konci života alebo v terminálnom štádiu ochorenia, ako aj nevyhnutnej starostlivosti o osoby prepustené po hospitalizácii zo zdravotníckeho zariadenia. Vzhľadom na poznatky aplikačnej praxe a predkladané požiadavky poistencov sa v súvislosti s dávkou ošetrovné predlžuje aj maximálne obdobie poskytovania tzv. krátkodobého ošetrenia, ošetrovného, klasickej óčeerky z 10 na 14 dní a rozširuje sa okruh príbuzných osôb, ošetrovaním ktorých môže nemocensky poisteným osobám vzniknúť nárok na ošetrovné. Všetky uvádzané opatrenia prispievajú k efektívnejšiemu zabezpečeniu starostlivosti o chorého príbuzného v jeho prirodzenom prostredí. Predmetná právna úprava bola pôvodne súčasťou právnej úpravy o stratifikácii nemocníc. Všeobecne na absenciu politického konsenzu alebo vzhľadom na absenciu politického konsenzu pre prijatie stratifikácie ako celku predkladám len časť, na ktorej je možné aj v tomto volebnom období sa zhodnúť a je prirodzene očakávaná. V záujme zabezpečenia vyplatenia minimálneho dôchodku v zmysle nedávno prijatých legislatívnych zmien v zákonných lehotách sa navrhuje zmena parametrov tzv. kvalifikovaného obdobia posudzovaného na účely získania nároku na minimálny dôchodok. Ďakujem. Skončil som.
Figeľ, Ján, podpredseda NR SR (2013-12-03):
Nech sa páči, Helena Mezenská.
P. Paška, predseda NR SR: (2009-04-29):
(Hlasovanie.) 131 prítomných, 61 za, 14 proti, 55 sa zdržalo, 1 nehlasoval. Tieto body sme neschválili. Ďalej.
Hrušovský, Pavol, podpredseda NR SR (2010-08-05):
Ďalší písomne do rozpravy prihlásený je pán poslanec Záhumenský. Pán poslanec, máte slovo. Unavený, ale odhodlaný.
Šeliga, Juraj, podpredseda NR SR (2021-03-31):
Ďakujem. Vyhlasujem rozpravu za otvorenú. Pýtam sa, či sa niekto hlási do rozpravy, pretože písomne sa neprihlásil nikto. Nikto, ďakujem. Vyhlasujem rozpravu za skončenú a prerušujem rokovanie o tomto bode. Ďalší bod je návrh na voľbu člena Rady pre vysielanie a retransmisiu , je to tlač 448. Opäť poprosím pána poslanca, aby uviedol tento návrh. Nech sa páči.
Grendel, Gábor, podpredseda NR SR (2021-05-06):
Ešte doplňujúca otázka.
Číž, Miroslav, doterajší podpredseda NR SR (2010-07-08):
Pán poslanec Stanislav Kubánek.
B. Bugár, podpredseda NR SR: (2002-05-21):
P. Brňák, poslanec: Ďakujem pekne. Budem reagovať na pána poslanca Bohunického. Iste nepoprie to, že keď chodil aj on po výboroch, že jednoducho k takejto dohode, k tej širšej dohode z hľadiska hľadania podpory pre jednotlivé iniciatívy vlastne došlo. Došlo v tom, že ak sa budú riešiť v podstate odbojári, že sa budú riešiť legionári, že sa budú riešiť koncentračné tábory a že sa budú riešiť aj politickí väzni. Priznám sa, že nie celkom chápem tú časť jeho vystúpenia, kde hovorí o tom, že poslanecký klub SDĽ a poslanecký klub SOP vyčlenil zo štátneho rozpočtu peniaze na tento zákon. Veď my nežijeme v nejakom straníckom systéme, pán kolega, poslanecký klub SDĽ nemohol nič vyčleniť. Vyčlenil to parlament hlasovaním, vyčlenila to väčšina tohto parlamentu a vy zase iba dokumentujete to, že na históriu sa stále pozeráme ako na hru na nejakom malom piesočku vo vzťahu k tomu, čo vyhovuje mne a čo mi nevyhovuje. Jednoducho, história je univerzálna, univerzalistická a v podstate je aj syntetická, to znamená, že žiadna politická strana by nemala mať monopol na to, že bude vyčleňovať pre nejakú časť, skupinu občanov nejaké peniaze. To by mala urobiť vláda, mal by to urobiť parlament a mali by to urobiť vo vzťahu ku všetkým tým, ktorí sa pričinili o boj akejkoľvek totality, či už bola fašistická alebo komunistická. Takže v tomto smere si myslím, že jednoducho stále nedošlo k naplneniu toho, o čom som hovoril, a že stálo by za to urobiť nejaký spoločný krok aj v tomto parlamente, aby ešte na záver tohto funkčného obdobia došlo k naplneniu a odškodneniu aj tých ďalších kategórií.
Cmorej, Peter, poslanec NR SR (2020-07-09):
Ďakujem pekne za slovo. Vážený pán predsedajúci, vážené... (Ruch v sále a prerušenie vystúpenia predsedajúcim.)
Grendel, Gábor, podpredseda NR SR (2022-09-28):
S reakciou na faktické poznámky pán poslanec Mazurek.
Přidal, Alojz, poslanec NR SR (2012-02-29):
Vážený pán predseda, v rozprave nevystúpil žiaden poslanec. Preto môžeme pristúpiť k hlasovaniu o pozmeňovacích návrhoch zo spoločnej správy, sú to body 1 až 8. A navrhujeme hlasovať spoločne, s odporučením teda gestorského výboru, schváliť.
I. Štefanec, poslanec: (2010-02-09):
Sociálne podniky sa stali výkričníkom údajného boja proti nezamestnanosti, aj keď máme viac ako 335-tisíc nezamestnaných, vláda doteraz zamestnala v sociálnych podnikoch len 364 ľudí, z toho 87 na dohodu. Čo je ale horšie, sociálne podniky sa správajú normálne ako podnikateľské subjekty a podľa toho nám hrozí situácia, že sa bude opakovať nástenkový tender a že nám tieto prostriedky, ktoré Slovenská republika plánovala využiť z Európskeho sociálneho fondu, nebudú preplatené. Ministerstvo práce, sociálnych vecí a rodiny doteraz podpísalo zmluvy na osem pilotných sociálnych podnikov v celkovej výške 817 615 669 korún, čo je v prepočte viac ako 27,1 milióna eur. Z toho, čo sme sa dozvedeli na poslaneckom prieskume 9. decembra minulého roku, tak v tom čase išlo na sociálne podniky z ministerstva 10,8 milióna eur a podľa posledných medializovaných informácií v tomto roku dokonca 11,3 milióna eur. Minulý týždeň vo štvrtok ale pán minister financií z tohto miesta vyhlásil, že žiadali Brusel doteraz len o preplatenie 365-tisíc eur. Že sa niečo deje, evidentne všetko nasvedčuje tomu, že aj ministerstvo financií je s touto situáciou nespokojné, pretože po kontrole zo strany Európskej komisie prebieha kontrola aj zo strany ministerstva financií. Tá situácia ozaj nie je normálna a nie je normálny stav, aby sociálne podniky robili konkurenciu normálnym zdravým podnikom. Som presvedčený, že tak ako to funguje dnes, je reálna hrozba nepovolenej štátnej pomoci, a teda žiadne prostriedky z eurofondov nám nebudú vyplatené, čo koniec koncov dopadne len a len zas na peňaženky občanov Slovenska. Sociálne podniky teda namiesto boja proti nezamestnanosti sa stávajú ďalším symbolom škandálov a ďalším symbolom tunelovania. Z tohto dôvodu sme pripravili tento návrh, aby sociálne podniky boli určené len na verejnoprospešné práce. A som si istý, dámy a páni, že týmto opatrením docielime, aby zameranie podnikov a vytváranie pracovných miest v nich podliehalo väčšej kontrole a bolo zamerané na spoločensky účelné pracovné miesta. Účinnosť tohto zákona navrhujeme od 1. júna 2010 a týmto si vás dovoľujem požiadať o podporu uvedeného návrhu. Ďakujem pekne.
Ďuriš Nicholsonová, Lucia, podpredsedníčka NR SR (2019-06-21):
Štyri faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Hrnko, nech sa páči. A keď vás môžem poprosiť, keby ste mi pani Grausovú s tým procedurálnym vymazali, dosť ma to mýli. Vy chcete dať procedurálny návrh? Potom sa ma spýtate. Pán poslanec Hrnko, nech sa... Ja vediem túto schôdzu, pani Grausová, ešte stále. Nech sa páči, pán poslanec Hrnko.
Gyimesi, György, poslanec NR SR (2022-10-05):
Ďakujem pekne. Snáď trošku vydržíme aj po devätnástej hodine, ale musím zareagovať jednak na kolegu Šeligu a jednak by som aj v záverečnom slove chcel povedať dve vety. Keď som v rozprave rozprával o ľuďoch, čiže o chlapcoch a o dievčatách a o tých, ktorí nevedia, čo sú, tak v politike sú takíto ľudia pre mňa symbolom ty, pán kolega Šeliga. Ty nevieš, čo si. Ty pochádzaš z kresťanskej Oravy, sám seba vyhlasuješ za konzervatívca a v júni a teraz odchádzaš, pretože pravda sa počúva ťažko, v júni, keď sme predložili tento návrh zákona, si povedal, že tým zakážeme aj vyvesovanie krížov. Ináč nikto ich nevyvesuje, ale si povedal jednu totálnu hlúposť, aby si sa zapáčil liberálnemu mainstreamu. (Reakcia z pléna.) Ty, ty, ešte raz, ešte raz, ty, ktorý sám seba vydávaš za konzervatívca, si tvrdil celkom falošne, že vraj týmto sa zakáže vyvesovanie krížov, aby si sa zapáčil niekomu, kto do teba teraz kope. A teraz ty nevieš, že čo si. To je po prvé. Po druhé. Aký je problém v druhom čítaní upraviť tento zákon do podoby, aby vyhovoval aj vám, ktorí ste na pomedzí, či to podporiť, alebo nie. Aký je problém? Treba to vysvetliť. Máme na to druhé čítanie. (Reakcia z pléna.) To je, to je po, to je po druhé. A po tretie. Ak si myslíš, že týmto svojím postojom, lebo vo vnútri s ním nesúhlasíš, ak si myslíš, že týmto si nájdeš sympatie liberálnych médií, tak sa veľmi mýliš. Tí ťa už odpísali dávno. A teraz mi dovoľte, kolegovia, najmä z hnutia OĽANO, jednu poslednú vetu, ktorú by som chcel namieriť k vám. Úspech alebo neúspech tohto zákona bude závisieť od hlasov, ktoré získa alebo nezíska tento návrh práve v našom poslaneckom klube. Poslanecký klub hnutia OĽANO alebo jeho konzervatívna časť v tomto pléne si veľa úspechov nezažila a ja by som im chcel dopriať, ja by som chcel nám dopriať aspoň jeden úspech v podobe zákona, ktorý bude vyhovovať konzervatívnym kruhom. A preto ma, mi dovoľte, aby som vás požiadal o podporu tohto zákona napriek veľmi malej, ale o to ukričanejšej menšiny v našom klube, pretože si myslím, že tento zákon, dajme tomu aj po úpravách v druhom čítaní, môže byť veľmi prospešným a veľmi účinným zákonom v slovenskom právnom poriadku. Ďakujem pekne. Toľko je, čo som chcel povedať v záverečnom slove.
Laurenčík, Milan, podpredseda NR SR (2021-03-18):
Neuráža ma to, ja si plním svoje povinnosti tak, ako mám. Grémium som nemohol zvolať, ja som mu to, pánovi poslancovi, vysvetlil. Vysvetliť to môžem aj vám. Išli sme podľa programu, body prepadli a ideme podľa programu. Ďalšia faktická poznámka – pán poslanec Eduard Kočiš.
Pčolinský, Peter, doterajší podpredseda NR SR (2023-10-25):
Pán poslanec Jozef Pročko.
Kvorka, Ján, poslanec NR SR (2019-09-25):
Ďakujem za slovo, pán predsedajúci. V rozprave vystúpila jedna pani poslankyňa, Zemanová. Prosím, pán predsedajúci, aby ste dali hlasovať, prerokovať predložený návrh zákona v druhom čítaní. (Ruch v sále.)